**PAŠNOVĒRTĒJUMA ZIŅOJUMS**

ĀDAŽU PIRMSSKOLAS IZGLĪTĪBAS IESTĀDE

**“STRAUTIŅŠ”**

****

Ādažu Pirmsskolas izglītības iestādes “Strautiņš”

Reģistrācijas Nr.4301901917

Pirmā iela 26a, Ādaži, Ādažu novads, LV2164

Tālr. 67997458, e-pasts: [adazupii@adazi.lv](mailto:adazupii@adazi.lv)

Ādažos, Ādažu novadā

2019

**Saturs**

* + - 1. Ādažu pirmsskolas izglītības iestādes “Strautiņš” vispārīgs raksturojums ………………………………………… 3
  1. Atrašanās vieta ……………………………………………………………………………………………… 3
  2. Iestādes vēsture ………………………………………………………………………………………………3
  3. Iestādes vide ……………………………………………………………………………………………… 4

1.4. Īstenotās izglītības programmas ………………………………………………..………………………………. 4

1.5. Izglītojamo skaits ………………………………………………………………… …………………………...5

1.6. Pedagogi ………………………………………………………………………………….,.……………………7

* 1. Izglītības iestādes interešu izglītība …………………………………………..……………………………...…9

1. Izglītības iestādes vīzija, misija darbības pamatmērķi …………………………….………………………..……..…10
2. Pirmsskolas darba pašvērtējums par 2018. /19 m.g. ……………………………………………………………...….15
3. Pašvērtējuma kopsavilkums …………………………………………………………………………………..…...…25
4. Perspektīvais pedagoģiskā darba plāns ………………………………………………………………………...….. 26
5. Turpmākā attīstība ………………………………………………………………………………………………… 31
6. **Ādažu pirmsskolas izglītības iestādes “Strautiņš” vispārīgs raksturojums**
   1. **Atrašanās vieta**

Ādažu novads atrodas 25 km attālumā no Rīgas centra, robežojas ar Garkalnes, Carnikavas, Saulkrastu, Sējas un Inčukalna novadiem un Vangažu pilsētu. Ādažu novadu veido 12 ciemi, lielākie no tiem ir Ādaži, Kadaga, Baltezers, Garkalne un  Stapriņi. Novada administratīvais centrs atrodas Ādažu ciemā. Iedzīvotāju skaits 2018. gadā - 11 781.

Ādažu PII’’ Strautiņš’’ atrodas Ādažu centrā, Pirmā ielā 26a, kur ir labi sakārtota infrastruktūra, tuvu sabiedriskais transports, Ādažu slimnīca un pašvaldības policija, kā arī, Ādažu Brīvā Valdorfa skola, Ādažu novada dome un Kultūrizglītības centrs.

Pie iestādes galvenās ieejas atrodas plaša autostāvvieta, ir apzīmēta gājēju pāreja, izveidots ātruma ierobežošanas valnis, lai nodrošinātu izglītojamo drošību. Iestādes teritorija ir nožogota, lai iekļūtu teritorijā - gājējiem ir trīs vārtiņi ar kodu atslēgu, apkalpojošam transportam ir saimniecības vārti. Pie galvenās ieejas un sētas pusē ir uzstādītas videonovērošanas kameras. Iestādes kopējā platība ir 5444,8 kv.m.

* 1. **Iestādes vēsture**

Ādažu pirmsskolas izglītības iestāde “Strautiņš” tika būvēta pēc individuāla projekta kā 13 grupu dārziņš kolhoza “Ādaži” darbinieku bērniem. Dārziņš tika atvērts 1983. gada oktobrī, to apmeklēja 325 bērni, un tajā strādāja 100 darbinieki. 1991. gada 4. martā Ādažu kolhoza vadība paziņoja par iestādes slēgšanu. Ēka pārgāja A/S ’’Ādaži’’ bilancē un tika izīrēta Ādažu Brīvās Valdorfa skolas vajadzībām. Vienu ēkas daļu izmantoja Ādažu vidusskola izvietojot tajā 1-3. klases. Tika pieņemts lēmums vienu grupu saglabāt kā bērnudārza grupu, lai skolotāji, kuriem bija pirmsskolas vecuma bērni varētu strādāt un pabeigt mācību gadu. Tā kā Ādažu Brīvā Valdorfa skola uzsāka savu darbību ar 1.-3. klasei, tad pārējās telpas bija brīvas un neizmantotas. Pieprasījums pēc bērnudārza bija ļoti liels, un Ādažu ciema padome vienojās ar A/S Ādaži par vēl divu grupu izveidi. Pakāpeniski A/S ’’Ādaži’’ bērnudārza ēku nodeva Ādažu pašvaldības rīcībā, kura tika reģistrēta kā Ādažu pirmsskolas izglītības iestāde ar Reģ. Nr. 4301901917 un tika atjaunotas visas 13 grupas, bet 2016. gadā pārbūves rezultātā izveidotas vēl divas grupas, kļūstot par vienu no lielākajām pirmsskolas iestādēm Pierīgā.

2018. gada augustā iestāde atgūst vēsturisko nosaukumu ’’Strautiņš’’.

**1.3. Iestādes vide**

Iestādē ir plašas un gaišas grupu telpas ar atsevišķu ieeju un nojumi, baseins, multihalle, mazā zāle, virtuves telpas un administratīvo, tehnisko darbinieku telpas. Katru gadu Ādažu novada dome paredz līdzekļus, lai sakoptu un veiktu gan kosmētiskos remontus, gan renovē telpas, kur tas nepieciešams. Šo gadu laikā ir pilnībā nomainīts jumta segums visai iestādei, kā arī logi. 2013. gadā tika izstrādāts tehniskais projekts par Multifunkcionālās zāles izbūvi, kas tika realizēts 2016. gadā. 2017. gadā tika veikts baseina remonts, nomainīts siltumsūknis, pilnībā veikta ēkas aprīkošana atbilstoši ugunsdrošības prasībām. Iestādē ir baseins, sporta zāle, mazā zāle, virtuves telpas un citas administratīvo, tehnisko darbinieku un tehniskās telpas. 2018. gadā tika veikta ugunsdrošības signalizācijas renovācija un uzstādīta jauna signalizācijas sistēma atbilstoši MK prasībām. Katrai grupai ir sava nojume un rotaļlaukums, 2018. gadā jauns rotaļlaukumu aprīkojums tika 12. un 5. grupiņai. 15. grupiņai tika uzstādīta sava nojumīte. Pie 10. grupiņas tika uzstādīta jauna sēta, kas norobežo tās laukumiņu. 2018.gada 8.jūnijā Ādažu novada dome noslēdza vienošanos ar Centrālo finanšu un līgumu aģentūru par Eiropas Savienības fonda projekta “Ādažu pirmsskolas izglītības iestādes energoefektivitātes paaugstināšana” (Id.Nr.4.2.2.0/17/I/068) īstenošanu, kas paredz, ka līdz 2019.gada decembrim tiks paaugstināta Ādažu pirmsskolas izglītības iestādes ēkas energoefektivitāte, veicot investīcijas energoefektivitātes pasākumos atbilstoši Ādažu novada ilgstspējīgas attīstības stratēģijas un Ādažu attīstības programmas noteiktajiem mērķiem un prioritātēm.

**1.4. Īstenotās izglītības programmas**

Ādažu PII „Strautiņš” īsteno Valsts izglītības satura centra izstrādāto un IKVD apstiprinātās izglītības programmas:

|  |  |  |  |
| --- | --- | --- | --- |
| Izglītības programmas nosaukums | Kods | Licences Nr. | Datums |
| Vispārējās pirmsskolas izglītības programma | 01011111 | V\_642 | 14.08.2018 |
| Mazākumtautību vispārējās pirmsskolas izglītības programma | 01011121 | V\_641 | 14.08.2018 |

**1.5. Izglītojamo skaits**

Izglītojamo skaits un sadalījums pa pirmsskolas izglītības programmām.

|  |  |  |  |
| --- | --- | --- | --- |
| Programmas kods | Izglītības programmas nosaukums | Mācību gads | Bērnu skaits |
| 01011111  01011121 | Vispārējās pirmsskolas izglītības programma  Mazākumtautību vispārējās pirmsskolas izglītības programma | 2017./2018. m. g.  2017./2018. m. g. | 338  24 |

|  |  |  |  |
| --- | --- | --- | --- |
| Programmas kods | Izglītības programmas nosaukums | Mācību gads | Bērnu skaits |
| 01011111  01011121 | Vispārējās pirmsskolas izglītības programma  Mazākumtautību vispārējās pirmsskolas izglītības programma | 2018./2019.m.g.  2018./2019.m.g. | *3*44  28 |

**Izglītojamo dzīvesvietas Ādažu novada administratīvajā teritorijā**

1. Attēls – Izglītojamo dzīvesvietas Ādažu novada administratīvajā teritorijā

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kadaga | Ādaži | Garkalne | Baltezers | Alderi | Stapriņi | Iļķene | Āņi | Attari | Biznieki |
| 27 | 277 | 18 | 14 | 11 | 16 | 1 | 4 | 2 | 2 |

**1.6. Pedagogi**

Ādažu pirmsskolas izglītības iestādes pedagogu sastāvs 2018./19. m. g. – 39 pedagogi.

|  |  |  |  |  |  |
| --- | --- | --- | --- | --- | --- |
| Ar vidējo izglītību | | | Ar augstāko izglītību | | |
| Ar vidējo profes. izgl. | Ar vidējo vispārējo izgl. | No tiem iegūst augstāko pedag.izgl. | Ar augstāko pedag.izgl. | t.sk. pedag. maģistri | Ar citu augstāko izglītību |
| 1 | 1 | 2 | 36 | 2 | 2 |

1. Attēls – Pedagoģisko darbinieku izglītība 2018.gads
2. Attēls – Pedagoģisko darbinieku sadalījums pa vecuma grupām 2018.gads

**1.7. Izglītības iestādes interešu izglītība**

Ādažu Pirmsskolas izglītības iestāde “Strautiņš” piedāvā interešu izglītības pulciņus, kuros var apgūt mūsdienu dejas pamatprincipus, peldētprasmi, pirmās prasmes mākslā darbojoties dažādās tehnikās mākslas pulciņā un pirmās prasmes angļu valodas sarunvalodā. Papildus vispārējās pirmsskolas izglītības programmai un mazākumtautību vispārējās pirmsskolas izglītības programmai, izveidotas interešu programmas lasīt un rakstīt mācīšanā gan latviešu valodā, gan krievu valodā, kurā piedalās visi sešus gadus sasniegušie bērni. Kā arī matemātisko priekšstatu veicināšanas interešu programma, ko apgūst visi sešus gadus sasniegušie bērni. Izveidota arī latviešu valodas apgūšanas interešu pulciņa programma, kur piedalās visi mazākumtautību vispārējās pirmsskolas izglītības bērni. Vecākiem ir iespēja izvēlēties citu licencētu interešu programmu piedāvājumus: mākslas vingrošanā, dziedāšanā, džudo, futbola, deju, ritmikas un vispārattīstošo vingrojumu programmās.

Izglītojamo skaits un sadalījums pa pirmsskolas interešu izglītības pulciņiem.

2017./18. mācību gadā peldēšanas pulciņš netika piedāvāts, jo baseina darbība tika apturēta remontdarbu dēļ.

|  |  |  |  |  |
| --- | --- | --- | --- | --- |
| Interešu izglītības pulciņš | Mācību gads | Bērnu skaits | Mācību gads | Bērnu skaits |
| Mākslas pulciņš | 2017./18.m.g. | 204 | 2018./19.m.g. | 208 |
| Dejas pulciņš | 2017./18.m.g. | 106 | 2018./19.m.g. | 120 |
| Angļu valodas pulciņš | 2017./18.m.g. | 90 | 2018./19.m.g. | 95 |
| Peldētapmācības pulciņš | 2017./18.m.g. | - | 2018./19.m.g. | 374 |

1. **Izglītības iestādes vīzija, misija darbības pamatmērķi**

**2.1. Vīzija:** mūsdienīga, demokrātiska, mīlestības pilna un gādīga vide, kurā, augstu vērtēta, tiek katra bērna personība, veicināta pozitīva pašapziņa un uz savstarpēju cieņu balstīta sadarbība.

**2.2. Misija:** nodrošināt bērnam iespēju mācību procesā mācīties iedziļinoties, līdzvērtīgu visu caurviju prasmju, izpratnes un ieradumu veidošanos, kas balstīti vērtībās. Galvenā mācību organizācijas forma ir bērna brīva un organizēta rotaļdarbība visas dienas garumā, saskaņā ar bērna vajadzībām, interesēm un izglītības iestādes iekšējo kārtību.

**2.3. Pamatmērķis:**  zinātkāri un dzīvespriecīgi bērni, kuri dzīvo veselīgi un aktīvi, mācās, darbojoties ieinteresēti, ar aizrautību un prieku, līdzdarbojas, radoši izpaužas, gūst pirmo pieredzi par sevi, citiem, apkārtējo pasauli un to savstarpējo mijiedarbību.

**2.4. Uzdevumi:**

1. Ievērot izglītojamā vajadzības, intereses un spējas.
2. Veidot Izglītojamā ‘’Es’’ apziņu, kuras pamatā ir izglītojamo rīcības, darbības, jūtu, vēlmju, interešu, radošo spēju apzināšanās un spēja izpaust sevi aktīvā darbībā, ievērojot vispārcilvēciskās vērtības.
3. Veicināt sava novada un Latvijas valsts piederības sajūtas veidošanos caur tautas tradīciju, vēstures un kultūras mantojuma apzināšanu.
4. Veicināt izglītojamā, pedagogu un vecāku vai izglītojamā likumisko pārstāvju sadarbību.
5. Nodrošināt iestādes pedagoģisko darbinieku pašizglītību pedagoģisko kompetenču paaugstināšanā. Veidot visam pirmsskolas kolektīvam pozitīvu mikroklimatu, sadarbības vidi un piederības apziņu savai iestādei.

**2.6. Pirmsskolas izglītības iestādes attīstības prioritātes**

Veiksmīgākai, efektīvākai pirmsskolas izglītības iestādes attīstībai tika izvirzītas attīstības plāna prioritātes:

|  |  |  |
| --- | --- | --- |
| Prioritāte:  Pedagoģiskā procesa īstenošana | | |
| Mērķis: Īstenot pirmsskolas izglītības satura programmu, veidojot drošu, attīstošu iestādes vidi | | |
| **Ieviešanas gaita**  **Uzdevumi:** | **Atbildīgais** | **Plānotais izpildes laiks** |
| Mācību satura ieviešana atbilstoši normatīvo aktu noteiktajā kārtībā (kompetenču pieeja pirmsskolas izglītības saturā) | Vadītāja, vadītājas vietniece | 2019.g. |
| Metodiski materiālās bāzes izveide atbilstoši pirmsskolas saturam | Vadītājas vietniece | 2018.-2021.g. |
| Digitālo mācību līdzekļu pilnveide | Vadītājas vietniece | 2018.-2021.g. |
| Izglītojamo diagnostikas materiālu pilnveide | Vadītājas vietniece, psihologs, logopēds | 2018.-2021.g. |
| Izglītojamo sagatavošana pamatizglītības uzsākšanai | Pedagogi | 2018.-2021.g. |
| Izglītojamo attīstošas vides pilnveide | Pedagogi | 2018.-2021.g. |
| Drošības instrukciju izglītojamiem pilnveide | Vadītājas vietniece | 2018.g. |
| Pedagogu profesionālās kompetences, pieredzes, meistarības pilnveide | Vadītāja, vadītājas vietniece | 2018.-2021.g. |
| Sadarbības veicināšana ar vecākiem pedagoģiskā procesa pilnveidei | Pedagogi | 2018.-2021.g. |
| Iestādes kultūras vides pilnveide – tradīciju turpināšana, jaunu tradīciju ieviešana | Vadītāja, vadītājas vietniece, pedagogi | 2018.-2021.g. |

**Ādažu novada attīstības programmas 2016-2020. gadam mērķi un uzdevumi Ādažu PII sasniegtie rezultāti**

|  |  |  |  |
| --- | --- | --- | --- |
|  | Apgaismojums pie katras grupas (15 grupas) ar kustību sensoriem. | 2016. | 2017. |
|  | Celiņi apkārt iestādei – ērta piekļuve katrai grupai. Durvju atjaunošana un celiņa iekārtošana pie 15.grupas. | 2016. | 2018. |
|  | Multifunkcionālas zāles materiālās bāzes iegāde, mēbeļu iegāde, skaņu aparatūras iegāde | 2017. | 2020. |
|  | Ieviest ārstniecisko vingrošanu skolotājām un bērniem. Paplašināt sporta aktivitātes: ritmika, mākslas vingrošana, teniss, deju fitnesa nodarbības, futbols, džudo, peldēšana, veselības vingrošanas grupas. | 2016. | 2020. |
|  | Bērnu rotaļu laukumu izveide un attīstība. Atjaunot vai uzstādīt jaunus iestādes rotaļu laukumu atribūtus (10., 14.un 15.grupai) | 2017. | 2020. |
|  | Atbalsts iedzīvotāju aktīvai līdzdalībai novada pasākumos, notikumos. Iegādāties aparatūru multifunkcionālās halles aprīkošanai | 2016. | 2021. |
|  | Iespējas bērniem apgūt kādu no sporta, mākslas un kultūras veidiem sekmēšana atbilstoši pašvaldības budžetam, pirmsskolas bērniem - „Mazo mākslas skoliņu”, kas veicinātu pirmsskolas bērnu sagatavošanu mākslas skolai. | 2016. | 2020. |
|  | Ikgadējas novada svētku un kultūras pasākumu (Mākslu diena, Teātra diena, Ģimenes diena, radošie vakari, tematiskas pēcpusdienas, Gaujas svētki) svinēšanas tradīcijas ieviešana un uzturēšana: svētku un gadskārtu tradīciju uzturēšana iestādē. | 2016. | 2019. |
|  | Izveidot bukletu par Ādažu PII | 2017. | 2021. |
|  | Esošo izglītības iestādes mācību materiālu un materiāltehniskās bāzes attīstības veicināšana:  •Didaktisko materiālu iegāde latviešu valodas apguvei  •Tehniskais aprīkojums savu uzņemto video materiālu atspoguļošanai. Tehniskais aprīkojums multifunkcionālās zāles akustikas nodrošināšanai.  •Didaktiskie materiāli teatrālu uzvedumu organizēšanai, tērpu uzturēšana, atjaunošana un jaunu tērpu šūšana  •Didaktiskie koka materiāli konstruēšanas rotaļnodarbību apguvei (koka konstruktori, ģeometriskās figūras, celtniecības materiāls) | 2016.  2016.  2017.  2017.  2017. | 2021.  2021.  2021.  2021.  2021. |
|  | Tautas tērpu un pastaliņu iegāde | 2016. | 2018. |
|  | Ēkas siltināšanas un energoefektivitātes projekts, tāmju izstrādāšana | 2017. | 2019. |
|  | Piedalīšanās Eiropas projekta “Pasākumi vietējās sabiedrības veselības veicināšanai Ādažu novadā”, Nr. Nr.9.2.4.2/16/I/001, ietvaros. Vispārattīstošas nodarbības un ritmikas nodarbības tiek organizētas līdz jūnijam (ieskaitot), vasaras periodā plānots pārtraukums, savukārt no septembra līdz decembrim (ieskaitot) pirmsskolas vecuma bērniem atkal būs iespēja stiprināt fizisko veselību, piedaloties ritmikas un vispārattīstošās vingrošanas nodarbībās. Tika organizētas arī nodarbības par veselīga uztura uzturēšanu un praktisku darbību. | 2016. | 2020. |

1. **Pirmsskolas darba pašvērtējums par 2018./19. m.g.**

|  |  |  |  |
| --- | --- | --- | --- |
| **JOMAS** | **STIPRĀS PUSES** | **VĀJĀS PUSES** | **TĀLĀKATTĪSTĪBAS VAJADZĪBAS - IESPĒJAS** |
| **Mācību saturs** | Pirmsskolas licencētās programmas atbilst normatīvo aktu prasībām.  Iestādes pedagoģiskajās sēdēs pirms katra mācību gada tiek aktualizētas valsts pirmsskolas vadlīnijas un jaunākās atziņas pirmsskolas izglītībā, lai grupu pedagogiem būtu skaidri saskatāma izglītojamo attīstības pakāpe un, lai varētu skaidri prognozēt sasniedzamos rezultātus.  Skolotāji labi pārzina mācību saturu katram vecumposmam.  Pirmsskolas vadība sniedz atbalstu skolotājiem mācību procesa plānošanā.  Skolotāji plāno darbu apakšgrupās atbilstoši vecumposmam, kā arī individuāli bērniem ar mācīšanās grūtībām.  Skolotāji sadarbojas darba plānu izstrādē, izvērtēšanā un pilnveidē.  Interešu izglītību realizē skolotāji pēc izstrādātas un iestādes apstiprinātas programmas.  Skolotāji sadarbojas individuālo uzdevumu izstrādē, ja tas nepieciešams konkrētam izglītojamam.  Labs skolotāju un skolotāju palīgu kolektīvs, kas spēj pielāgoties jaunām prasībām, uz kompetencēm balstītā izglītības pieejā.  Nodrošināts profesionāls atbalsta personāls, lai integrētu speciālās izglītības izglītojamos grupās ar vispārējās izglītības programmu. | Noslogots nodarbību plāns.  Daudz izglītojamo apmeklē vairākus interešu pulciņus. | Sekot līdz izmaiņām pirmsskolas programmā, ja nepieciešams, veikt grozījumus atbilstoši normatīvo aktu prasībām.  Skolotāju profesionālā pilnveide ’’Kompetenču pieejas mācību saturā’’.  Izstrādāt semināru - praktikumu programmas skolotājiem, skolotāju palīgiem un organizēt tos, dalīties pieredzē. |
| **Mācīšana un mācīšanās** | Labiekārtota un droša vide, pozitīva un radoša gaisotne grupā.  Sadarbība ar vecākiem – ikdienā, pasākumos, kopēju projektu īstenošanā.  Mācīšanās procesa pilnveidošana.  Pirmsskolas izglītības skolotāji mācīšanas procesā izmanto dažādas mācību metodes – rotaļu metodes, kas atbilst izglītojamo spējām, vecumposma attīstību likumsakarībām, integrēto rotaļnodarbību, rotaļnodarbību specifikai, PII mācību satura prasībām un izglītojamo mācīšanās tempam. Mācīšanas metodes tiek izvēlētas un koriģētas atkarībā no konkrētu izglītojamo sasniegumiem, grupas attīstības īpatnībām. Mācīšanas procesā izmantojamie mācību materiāli atbilst izglītojamo vecumam, spējām un konkrētai rotaļnodarbībai.  Piedalīšanās Eiropas projektos “Pasākumi vietējās sabiedrības veselības veicināšanai Ādažu novadā” un “Sabiedrība ar dvēseli”. | Nepietiekams rotaļnodarbību skaits ārā.  Nepietiekams nodrošinājums ar informāciju tehnoloģijām un to izmantošanu mācību procesā.  Izglītojamo reizēm neregulāra rotaļnodarbību apmeklēšana. | Pilnveidot sadarbību starp skolotājiem, atbalsta personālu un vecākiem.  Nodrošināt iespēju, ka mācīšanas process pirmsskolas izglītības iestādē kļūst jēgpilns, pedagogi mācīšanas procesā strādā uz rotaļnodarbībā sasniedzamo rezultātu. Rotaļnodarbībās tiek izmantoti dažādi pedagogu un izglītojamo sadarbības modeļi. Pedagogi rotaļnodarbībās izmanto virzīto mācīšanos – vispirms darām kopā, pēc tam daļēji kopā, tad uzdevumu veic izglītojamais individuāli, darba beigās izglītojamie mācās novērtēt sava paveiktā darba rezultātu.  Galvenie sasniedzamie rezultāti izglītojamajam, beidzot pirmsskolu: caurviju prasmes - pašizziņa un pašvadība; domāšana un radošums; sadarbība un līdzdalība; digitālā prasme.  Galvenie sasniedzamie rezultāti bērnam, beidzot pirmsskolu: izpratne un pamatprasmes mācību jomās: valodu; sociālā un pilsoniskā; kultūras izpratne un pašizpausme mākslā; dabaszinātņu; matemātikas; tehnoloģiju; veselības un fiziskās aktivitātes. |
| **Izglītojamo sasniegumi** | Regulāri tiek veikta izglītojamo zināšanu, prasmju un iemaņu izpēte, tiek izvērtēta individuālā attīstības dinamika.  Olimpiāde mācību gada noslēgumā, kur izglītojamie demonstrē savas zināšanas un prasmes, spēju sadarboties.  Mākslas pulciņa izstādes.  Ikgadējs lielkoncerts veltīts Bērnu aizsardzības dienai.  Individuālas nodarbības pie logopēda.  Individuāla informācijas nodošana vecākiem par izglītojamo sasniegumiem.  Pedagogu spēja veikt vērtējumu tā, lai tas motivētu izglītojamos jauniem panākumiem. | Izglītojamie, kuri neregulāri apmeklē iestādi.  Liels bērnu skaits grupās. | Veicināt vecāku sadarbību ar atbalsta personālu, iedrošināt apmeklēt speciālistus.  Rast jaunas metodes , paņēmienus motivēt izglītojamo zinātkāri. |
| **Atbalsts izglītojamiem** | Iestādē darbojas atbalsta personāls – 2 logopēdes un psihologs, medmāsa.  Individuālas konsultācijas vecākiem par izglītojamo sasniegumiem.  Iestādē iespējams apgūt interešu izglītības programmas: angļu valodas pulciņš, deju pulciņš un mākslas skolas pulciņš, izveidotas interešu programmas lasīt un rakstīt mācīšanā gan latviešu valodā, gan krievu valodā, kā arī matemātisko priekšstatu veicināšanas interešu programma. Izveidota arī latviešu valodas apgūšanas interešu pulciņa programma. Vecākiem ir iespēja izvēlēties citu licencētu interešu programmu piedāvājumus: mākslas vingrošanā, dziedāšanā, džudo, futbola, deju, ritmikas un vispārattīstošo vingrojumu programmās.  Izglītojamie ir nodrošināti ar brokastīm, pusdienām un launagu. Iestāde piedalījās Skolu Piena un augļu programmās.  Tiek nodrošinātas rīta vingrošanas un nodarbības peldbaseinā.  Iestādē darbojas vecāku Iestādes padome. | Pieprasījums pēc logopēda nodarbībām pārsniedz reālās iespējas.  Liels izglītojamo skaits grupās. | Uzlabot sadarbību starp atbalsta personālu un vecākiem piesaistot speciālistu palīdzību izglītojamajiem ar veselības traucējumiem.  Organizēt un piedāvāt izglītojošas lekcijas vecākiem par bērnu audzināšanu. |
| **Pirmsskolas vide** | Labiekārtota, droša, mūsdienīga vide.  Iestādei ir sava multifunkcionāla zāle un aktu zāle, divi baseini, plaša teritorija.  Iestādei ir savas tradīcijas, tās tiek koptas un attīstītas.  Iestādei atjaunots vēsturiskais nosaukums  “Strautiņš”, katrai grupai ir savs simbols un karogs.  Mācību līdzekļus nodrošina iestāde.  Informācija par iestādi ir pieejama Ādažu novada domes mājas lapā.  Par aktualitātēm iestādē tiek informēta sabiedrība gan Ādažu novada mājas lapā, gan vietējā laikrakstā.  Iestādes telpās ir izvietoti evakuācijas plāni, kuros norādīti evakuācijas ceļi un evakuācijas kārtība, ir izstrādāti reglamentējošie normatīvie akti, kas nosaka darba drošību darbiniekiem, izglītojamiem (instrukcijas – īsas, bērniem saprotamas), ir sadarbība ar pašvaldības un Valsts policijas darbiniekiem, VUGD darbiniekiem gan profilaktiskajos pasākumos, gan problēmsituācijās. | Iestādes teritorija neatbilst mūsdienu prasībām.  Rotaļlaukumu aprīkojums nepietiekošs – liels izglītojamo skaits. | Iestādei izstrādāts siltināšanas projekts līdz ar tā realizēšanu jāsakopj apkārtējā teritorija.  Ieviest jaunākās tehnoloģijas mācību satura apguves uzlabošanai.  Turpināt akcentēt vienotu Iekšējās kārtības noteikumu prasību ievērošanu un izpildi .  Turpināt kopt iestādes tradīcijas, lai saglabātu un uzturētu labvēlīgu mikroklimatu  Reizi gadā organizēt vadības un darbinieku individuālās pārrunas  Reizi gadā organizēt iestādes darbinieku pieredzes braucienu. |
| **Resursi** | Labs, stabils komandas darbs, kurā ikviens zina savus pienākumus un atbildīgi pilda tos.  Katru gadu, soli pa solim tiek uzlabota iestādes vide ( tiek atjaunotas mēbeles, mīkstais inventārs, telpu remonti, labiekārtoti rotaļlaukumi)  Pedagogiem ir iespēja apmeklēt kursus, seminārus, piedalīties pieredzes apmaiņas braucienos.  Regulāri tiek papildināts inventārs peldbaseinā un sporta zālē.  Obligātās apmācības izglītojamiem tiek nodrošināti ar mācību grāmatām un darba burtnīcām.  Sešgadniekiem ir izveidota klases telpa.  Iestādei ir uzstādītas 2 video novērošanas kameras un ugunsdrošības signalizācija.  Iestādē ir nepieciešamie materiāltehniskie resursi un telpas izglītības programmas realizēšanai.  Iestādē tiek nodrošināta efektīva mācību līdzekļu un tehnoloģiju izmantošana. | Ļoti liela iestāde – 15 grupas, lielas izmaksas.  Datortehnikas trūkums iestādē.  Iegādāties projektorus.  Uzstādīt vismaz 1 interaktīvo tāfeli. | Iestādes teritorijas labiekārtošana.  Aprīkojuma iegāde mūsdienīga mācību procesa nodrošināšanai.  Plānveidīgs un mērķtiecīgs jaunāko informācijas tehnoloģiju nodrošinājums. |
| **Pirmsskolas darba organizācija, vadība un kvalitātes nodrošināšana** | Iestādē darbojas 14 grupas, kas realizē Vispārējās pirmsskolas izglītības programmu un viena grupa, kas realizē Mazākumtautību vispārējās izglītības programmu.  Iestādē strādā 35 pedagogi, 25 pedagogiem piešķirta 3. kvalitātes pakāpe.  Izglītības projektu īstenošana.  Izglītības iestādes tradīcijas.  Izglītības iestādes pašvērtēšanas process ir nepārtraukts.  Iestādes vadība sistemātiski organizē un īsteno kontroli un vērtēšanu visos iestādes darbības aspektos.  Sadarbība ar pašvaldības iestādēm, Pierīgas pirmsskolas izglītības iestādēm.  Iestādē ir izveidota atbalsta personāla komanda, strādā 2 logopēdi, psihologs un medmāsa. Personāla tālākizglītība tiek organizēta atbilstoši normatīvo aktu prasībām un iestādes attīstības vajadzībām.  Iestādes vadība atbalsta, plāno un ievieš inovācijas. Iestādes vadītāja pārzina dažādas problēmsituācijas, spēj tās risināt, pieņem lēmumus, regulāri organizē un vada iestādes sanāksmes.  Pedagogiem ir iespēja izteikt priekšlikumus darba uzlabošanai, izvērtēt darba kvalitāti.  Izstrādāta un īstenota pedagogu profesionālās darbības kvalitātes novērtēšanas sistēma.  Efektīva visu līmeņu iestādes darba organizācija un vadība. Iestādes administrācija lēmumus pieņem demokrātiski, iesaistot visas ieinteresētās puses, ir labvēlīga un savstarpēji atbalstoša sadarbība. Situācijas izpratne, analīze un spēja prognozēt tālāko rīcību. | Pārāk laikietilpīga, birokrātiska | Sistemātiski veikt pirmsskolas darba analīzi.  Veicināt skolotāju un atbalsta personāla sadarbību.  Organizēt kvalifikācijas celšanas kursus pedagogiem uz vietas iestādē.  Veicināt un organizēt vecāku aptaujas, lai izzinātu vecāku vēlmes, iestādes darba plānošanā.    Organizēt rotaļnodarbību, dienas momentu vērošanas un analīzes jaunā projekta Lielās idejas:   * Kas es esmu? * Kas mēs esam? * Kā mēs izturamies pret pasauli? * Cik daudzveidīgā dabā es dzīvoju? * Cik daudzveidīga ir cilvēku radītā pasaule? * Ko es varu darīt pasaulē? |

1. **Pašvērtējuma kopsavilkums**

|  |  |  |
| --- | --- | --- |
| Nr. | Jomas | Vērtējums |
|  | Mācību saturs – izglītības iestādes īstenotās programmas. | Ļoti labi |
|  | Mācīšana un Mācīšanās | Labi |
|  | Izglītojamo sasniegumi | Labi |
|  | Atbalsts izglītojamiem | Labi |
|  | Iestādes vide | Labi |
|  | Iestādes resursi | Labi |
|  | Iestādes darba organizācija, vadība un kvalitātes nodrošināšana | Labi |

1. **Perspektīvais pedagoģiskā darba plāns**

2019./2020.m.g.

|  |  |
| --- | --- |
| PAMATJOMA |  |
| IZGLĪTĪBAS SATURS | Pirmsskolas izglītības saturs tiek organizēts un apgūts -  Vispārājā pirmsskolas izglītības pr-ma, pr-mas kods 01011111 Mazākumtautību pirmsskolas izglītības pr-ma,  pr-mas kods 01011121 |
| MĀCĪŠANA UN MĀCĪŠANĀS | Pirmsskolas izglītības skolotāju pedagoģiskā procesa plānošana, daudzveidīgu metožu izmantošana atbilstoši bērnu vecumam un interesēm |
| IZGLĪTOJAMO SASNIEGUMI | Izglītojamo līdzatbildības veicināšana |
| ATBALSTS IZGLĪTOJAMIEM | Atbalsts izglītojamo ārpus nodarbību interešu izglītības pilnveidošanā. |
| PIRMSSKOLAS VIDE | Izglītojamo piederības izjūtas un lepnuma par savu iestādi veicināšana. |
| RESURSI | Skolotāju nodarbinātības un personāla attīstības efektivitāte. |

**IZGLĪTĪBAS SATURS**

**MĒRĶIS:** veikt pirmsskolas programmas īstenošanu.

|  |  |  |  |  |
| --- | --- | --- | --- | --- |
| **Uzdevumi** | **Atbildīgais** | **Laiks** | **Resursi** | **Kontrole un pārraudzība** |
| 1. Iepazīstināt ar metodisko materiālu pielikumu papildinājumiem.  2. Nodrošināt pirmsskolas skolotājiem nepieciešamo atbalstu tematisko plānu sastādīšanā, satura un metodikas apguvē.  3.Iepazīstināt pirmsskolas skolotājus, vecākus ar izglītības programmas apgūstamo saturu un novērtēšanas analizēšanu. | Vadītājas vietniece  Vadītājas vietniece  Grupu skolotāji, vadītājas vietniece | 2018.-2019.g.  2018.-2020.g.  2018.-2020.g. | Izglītības programma, Vadlīnijas  Izglītības programmas un tematiskie plāni. Ieteikumu analīze.  Programmu paraugi, tematiskie plāni, sapulces, informācijas dienas | Vadītāja  Vadītāja  Vadītāja |

**Vērtēšanas kritēriji:**

* Pirmsskolas iestādes darbs atbilst licencētajai pirmsskolas programmai.
* Izvērtētas un pilnveidotas izglītības programmas atbilstoši licencētajai izglītības programmai.

|  |  |
| --- | --- |
| 2018./19. māc. gads | **Uzdevumi:**   1. Ievērot izglītojamā vajadzības, intereses un spējas. 2. Veidot Izglītojamā “Es” apziņu, kuras pamatā ir izglītojamo rīcības, darbības, jūtu, vēlmju, interešu, radošo spēju apzināšanās un spēja izpaust sevi aktīvā darbībā, ievērojot vispārcilvēciskās vērtības. 3. Veicināt sava novada un Latvijas valsts piederības sajūtas veidošanos caur tautas tradīciju, vēstures un kultūras mantojuma apzināšanu. 4. Veicināt izglītojamā, pedagogu un vecāku vai izglītojamā likumisko pārstāvju sadarbību. 5. Nodrošināt iestādes pedagoģisko darbinieku pašizglītību pedagoģisko kompetenču paaugstināšanā. Veidot visam pirmsskolas kolektīvam pozitīvu mikroklimatu, sadarbības vidi un piederības apziņu savai iestādei.   **Mācību saturs**  1. Turpināt pilnveidot mācību metodes, nodrošinot izglītojamiem iespēju mācību procesā mācīties iedziļinoties, dot iespēju bērnam patstāvīgi veidot izpratni par lietām, tajā skaitā – mēģinot un kļūdoties.  2. Nodrošināt informācijas komunikāciju tehnoloģiju izmantošanu mācību procesā.  **Mācīšana un mācīšanās**  1. Nodrošināt kvalitatīvu izglītojamo mācību procesu - īpaši svarīgi: gūstot daudzveidīgu un tiešu pieredzi, pētīt, eksperimentēt un atklāt, tā veidojot pirmos priekšstatus par lietām un parādībām, un vienlaikus likt pamatus vispārīgām prasmēm – domāt radoši, sadarboties, apzināties un pārvaldīt savas emocijas un rīcību.  2. Vecāku atbildība izglītošanas procesā („jauno” izglītojamo vecāku informēšana par Iekšējās kārtības noteikumiem mācību gada sākumā). Sadarbība visu mācību gadu.  **Izglītojamo sasniegumi**  1. Ieviest jaunu izglītojamo sasniegumu novērtēšanu un vienoties ar pedagogiem par tā pierakstu rezultātiem atbilstoši ieteikumiem “Skola 2030”, izmantojot gan vertikālo, gan horizontālo mācīšanās procesu .  2. Turpināt veikt regulāru sasniegumu analīzi un salīdzināšanu, vecāku informēšanu par izglītojamo sasniegumiem.  3. Atainot izglītojamo sasniegumus (aprakstu veidā, ievērojot personu datu aizsardzību nosacījumus) sabiedrībai.  **Atbalsts izglītojamiem**  1. Pilnveidot psihologa, logopēda sadarbību ar pedagogiem un izglītojamo vecākiem.  2. Turpināt attīstīt interešu izglītību iestādē.  3. Turpināt veidotās tradīcijas.  **Pirmsskolas vide**  1. Uzturēt kārtībā pirmsskolas vidi.  2. Pilnveidot telpu estētisko noformējumu.  3. Nodrošināt drošu vidi izglītojamiem.  **Resursi**  1. Lietot mācību procesā tehnoloģijas – datoru, projektoru.  2. Pedagogu tālākizglītība.  3. Uzsākt darbu un realizēt siltināšanas projektu.  **Pirmsskolas darba organizācija, vadība un kvalitātes nodrošināšana**  1. Izvērtēt iestādes iepriekšējā mācību gada rezultātus.  2. Izstrādāt Attīstības plāna projektu nākamajiem trīs darba gadiem.  3. Izstrādāt kompetenču pieejā balstītu mācību satura darba plānu.  4. Nepieciešamības gadījumā veikt grozījumus Attīstības plānā. |

1. **Turpmākā attīstība**

|  |  |
| --- | --- |
| Iestādes darbības pamatjoma | Turpmākās attīstības vajadzības |
| Mācību saturs | Izvērtēt speciālās izglītības programmas izglītojamajiem ar valodas traucējumiem licencēšanas nepieciešamību un iespējas to ieviest apmācības procesā, ja samazinātos izglītojamo skaits. |
| Mācīšana un mācīšanās | |  | | --- | | Pedagogu tālākizglītība.  Izveidot metodisko komisiju, lai panāktu lielāku iniciatīvu mācīšanas kvalitātes uzlabošanā.  Jauno metožu izmantošana pirmsskolas mācību procesā, izmantot Lielās idejas: \*Kas es esmu? \* Kas mēs esam? \* Kā mēs izturamies pret pasauli? \* Cik daudzveidīgā dabā es dzīvoju? \* Cik daudzveidīga ir cilvēku radītā pasaule? \* Ko es varu darīt pasaulē?  Vecāku izglītošana par bērna iestādes apmeklējumu.  Mācību procesa nodrošināšana ar mūsdienu IKT. | |
| Atbalsts izglītojamiem | Turpināt iestādi aprīkot ar video novērošanas kamerām.  Risināt jautājumu par pedagoga un pedagoga palīga amata vietu, lai nodrošinātu drošību vakaros.  Turpināt izglītojamos izglītot par drošību sev apkārt.  Iesaistīties projektā “Skolas auglis” .  Turpināt sadarbību ar dažādu profesiju pārstāvjiem.  Paplašināt metodiskā materiāla klāstu par profesijām, uzkrāt animācijas filmas par profesijām.  Turpināt pilnveidot pedagogu tālākizglītību.  Rosināt izglītojamo vecākus līdzdarboties iestādes darbā. |
| Iestādes vide | Turpināt akcentēt vienotu Iekšējās kārtības noteikumu prasību ievērošanu un izpildi.  Turpināt kopt iestādes tradīcijas, lai saglabātu un uzturētu labvēlīgu mikroklimatu.  Reizi gadā organizēt vadības un darbinieku individuālās pārrunas.  Reizi gadā organizēt iestādes darbinieku pieredzes braucienu.  Piesaistīt projektu līdzekļus iestādes telpu materiāltehniskās bāzes uzlabošanai (interaktīvā tāfele).  Labiekārtot galveno vārtu ieeju iestādē (izglītojamo drošībai).  Sadarbībā ar pašvaldības policiju nodrošināt aktīvāku rīta stundas uzraudzību.  Iekārtot un aprīkot sporta laukumu un grupu laukumus. |
| Iestādes resursi | Iegādāties projektorus. Uzstādīt interaktīvo tāfeli. Nodrošināt kvalitatīvu interneta pieslēgšanu.  Organizēt kvalifikācijas celšanas kursus pedagogiem uz vietas iestādē.  Rotaļnodarbību, dienas momentu vērošanas un analīzes projekta “Eju ciemos” ieviešana. |
| Iestādes darba organizācija, vadība un kvalitātes nodrošināšana | Iesaistīt iestādes padomi iestādes tālākās attīstības plānošanā.  Attīstīt katra darbinieka līdzatbildību par pieņemtā lēmuma realizāciju.  Turpināt attīstīt ilgtspējīgu iestādes kultūrvidi.  Paplašināt sadarbību ar citām Pierīgas un Latvijas izglītības iestādēm. |

Ādažu pirmsskolas izglītības iestādes “Strautiņš” vadītāja Sandra Breidaka

SASKAŅOTS

Ādažu novada domes priekšsēdētāja vietnieks Pēteris Balzāns